
Nr. 635 din 19.01.2022



RAPORT  DE  SPECIALITATE
la proiectul de hotărâre pentru aprobarea Regulamentul privind organizarea și desfășurarea activităților comerciale și a serviciilor de piață în Municipiul Marghita 

	 Având în vedere:
 -  referatul de aprobare al Primarului Municipiului Marghita înregistrat sub nr. 627 din data de 19.         01.2022, în calitate de inițiator al proiectului de hotărâre privind aprobarea Regulamentul privind organizarea și desfășurarea activităților comerciale și a serviciilor de piață în Municipiul Marghita;
-prevederile art. 6 alin.(2) din   Ordonanţa Guvernului  nr 99/2000 privind comercializarea produselor şi serviciilor de piaţă, republicată, cu modificările și completările ulterioare,  aprobată prin Legea nr. 650/2002, prin care „(2) Exercitarea activităţii de comercializare în zone publice este supusă acordului autorităţilor administraţiilor publice locale sau ale sectoarelor municipiului Bucureşti, după caz, cu respectarea regulamentelor proprii ale acestora şi a planurilor de urbanism”;
- prevederile pct. 6-9 din  Hotărârea Guvernului  nr. 333/2003 pentru aplicarea Normelor metodologice de aplicare a Ordonanţei Guvernului nr 99/2000 „Pentru continuitatea unor activităţi comerciale sau de prestări de servicii, în funcţie de necesităţile consumatorilor, consiliul local poate stabili orare de funcţionare prin regulamentele elaborate pentru exercitarea activităţilor de comercializare în zone publice;”
- prevederile art.26 alin (3) din Ordonanța Guvernului 21/1992, republicată privind protecţia consumatorilor, cu modificările și completările ulterioare,  „Orarele de funcţionare vor fi stabilite, după caz, în conformitate cu hotărârile administraţiei publice locale.”
-prevederileart. 475 alin (3) din Legea nr. 227/2015 privind Codul fiscal, cu modificările și completările ulterioare, conform căruia „(3) Persoanele a căror activitate este înregistrată în grupele CAEN 561 - Restaurante, 563 - Baruri şi alte activităţi de servire a băuturilor şi 932 - Alte activităţi recreative şi distractive, potrivit Clasificării activităţilor din economia naţională - CAEN, actualizată prin Ordinul preşedintelui Institutului Naţional de Statistică nr. 337/2007 privind actualizarea Clasificării activităţilor din economia naţională - CAEN, datorează bugetului local al comunei, oraşului sau municipiului, după caz, în a cărui rază administrativ-teritorială se desfăşoară activitatea, o taxă pentru eliberarea/vizarea anuală a autorizaţiei privind desfăşurarea acestor activităţi, în funcţie de suprafaţa aferentă activităţilor respective, în sumă de: a) până la 4.000 lei, pentru o suprafaţă de până la 500 mp,” iar conform alin.(5)„ Autorizaţia privind desfăşurarea activităţilor prevăzute la alin. (3), în cazul în care persoana îndeplineşte condiţiile prevăzute de lege, se emite de către primarul în a cărui rază de competenţă se află sediul sau punctul de lucru.”
- prevederile art. 3 pct. a) și  art. 11, pct. n) și pct. o)  din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
- prevederile Legii 196/2018 privind înființarea, organizarea și funcționarea asociațiilor de proprietari și administrarea condominiilor,
	Ținând cont de modificările legislative din 2015 până în prezent, considerăm  că Regulamentul privind organizarea și desfășurarea activităților comerciale și a serviciilor de piață în Municipiul Marghitaaprobat prin Hotărârea Consiliului Local nr. 165 din 16.12.2015,  completată și modificată prin Hotărârea Consiliului Local nr. 22 din 30.01.2020,nu mai este de actrualitate, în baza  prevederilor art. 196 , alin. (1),  lit.a)din Ordonanța de urgență a Guvernului nr.  57/2019 privind  Codul administrativ, cu modificările și completările ulterioare,  propun adprobarea unui nou regulament conform anexei care face din prezentul proiect de hotărâre și abrogarea Hotărârea Consiliului Local nr. 165 din 16.12.2015,completată și modificată prin Hotărârea Consiliului Local nr. 22 din 30.01.2020. 

